b"\n_START_ARTICLE_\nTrigatr\xc3\xb3\n_START_PARAGRAPH_\nEl trigatr\xc3\xb3 consisteix en una v\xc3\xa0lvula de buit de disparament emprada per pot\xc3\xa8ncies molt elevades. Data de la Segona Guerra Mundial, quan es va emprar en els radars per excitar els magnetrons que generaven la RF. Malgrat el que pugui semblar, la capacitat de disparar altes pot\xc3\xa8ncies (60 KV, 250 KA) dels trigatrons els ha perm\xc3\xa8s sobreviure fins avui, amb models disparats per impulsos com es descriu anteriorment i models disparats per l\xc3\xa0ser._NEWLINE_Conceptualment, \xc3\xa9s una v\xc3\xa0lvula molt simple, una de les poques que es pot construir a casa. No requereix buit, \xc3\xa9s m\xc3\xa9s, en el buit no funciona. Es basa a tenir un gas a pressi\xc3\xb3 (encara que a pressi\xc3\xb3 ambiental tamb\xc3\xa9 funciona) i dos el\xc3\xa8ctrodes propers, per\xc3\xb2 suficientment separats perqu\xc3\xa8 connectats a alta tensi\xc3\xb3 no es produeixi una espurna. Un tercer el\xc3\xa8ctrode -anomenat de disparament- es troba proper a un d'ells, de manera que en aplicar-hi un impuls es crea una ionitzaci\xc3\xb3 -espurna- entre l'el\xc3\xa8ctrode de disparament i el m\xc3\xa9s proper. Una vegada s'inicia la ionitzaci\xc3\xb3 del gas, apareix un cam\xc3\xad de baixa resist\xc3\xa8ncia entre els dos el\xc3\xa8ctrodes principals, que produeix una forta desc\xc3\xa0rrega entre ells, podent ser de diversos KA. Un cop el trigatr\xc3\xb3 es dispara, ja no es pot tallar fins que la tensi\xc3\xb3 entre els seus el\xc3\xa8ctrodes principals baixa de cert llindar._NEWLINE_Els trets successius del trigatr\xc3\xb3 van fonent i corroint els el\xc3\xa8ctrodes, pel que \xc3\xa9s un dispositiu de vida molt limitada. La composici\xc3\xb3 del gas i els el\xc3\xa8ctrodes es tria per tenir una resist\xc3\xa8ncia baixa en conducci\xc3\xb3, al mateix temps que una vida llarga del dispositiu."